ai4bharat/Pralekha huggingface dataset:
وزارت دفاع
وزیر دفاع جناب راج ناتھ سنگھ نے سی ایس ڈی سے فرم کے مطالبے کے مطابق اشیاء خریدنے کے لیے آن لائن پورٹل کا آغاز کیا ہے
نئی دہلی،08 جنوری ، 2021 ، وزیر دفاع جناب راج ناتھ سنگھ نے آج آن لائن پورٹل https://afd.csdindia.gov.in/ کا افتتاح کیا ، جس کا مقصد سی ایس ڈی کی کینٹین سے فرم مطالبے کے مطابق اشیاء کی خریداری کرنا ہے۔ اس آن لائن پورٹل کو شروع کرنے کا مقصد تقریباً 45لاکھ سی ایس ڈی مستفدین کو اپنے گھر سے کام کرنے کی آسانی فراہم کرنے کے قابل بنانا ہے۔ ان میں مسلح افواج کے نوکری میں اور ریٹائرڈافراد اور نوکری میں شہری دفاعی ایمپلائی کو اے ایف ڈی -1اشیاء کی خریداری شامل ہے۔ 
اس پورٹل کے آغاز کو سراہتے ہوئے وزیر دفاع نے مسلح افواج کے تمام نوجوانوں اور افسران اور سورماؤں کی بہبود کے تئیں سرکار کے عہد کا اعادہ کیا۔ انہوں نے اس پروجیکٹ کی کامیاب تکمیل کے لیے تمام ٹیم کی ستائش کی۔ جناب راج ناتھ سنگھ نے کہا کہ یہ پروجیکٹ وزیر اعظم جناب نریندر مودی کی دور اندیشی ، ڈیجیٹل انڈیا کے وژن کے مطابق ہے۔
نئی دہلی میں اس تقریب کا انعقاد کیا گیا۔ ممبئی، نئی دہلی ، احمد آباد اور جے پور سے ان افراد کے لیے کاروں نیز موٹرسائیکوں کی ڈیلیوری کی گئی، جنہوں نے اس پورٹل /afd.csdindia.gov.inکے ٹرائل رن کے دوران بکنگ کی تھی۔ اسے اب باقاعدہ طور پر لانچ کردیا گیا ہے اور اس سے تمام مستفدین کو تیز تر اور الجھنو ں سے پاک تجربہ حاصل ہوگا۔
دفاعی اسٹاف کے سربراہ جنرل بی پی راوت ، بحریہ کے سربراہ ایڈمرل کرم بیر سنگھ، فضائیہ کے سربراہ ایئر چیف مارشل آر کے ایس بھدوریہ اور دفاعی سکریٹری ڈاکٹر اجے کمار کے ساتھ ساتھ دیگر عمائدین نے اس تقریب میں شرکت کی۔
وزیراعظم کا دفتر
وزیراعظم کی چھتیس گڑھ کے یوم تاسیس پر اس کے عوام کو مبارکباد
نئی دہلی، یکم نومبر ،2020 / وزیراعظم جناب نریندر مودی نے چھتیس گڑھ کےیوم تاسیس پر اس کے عوام کو مبارکباد دی۔
وزیراعظم نے کہا ’’چھتیس گڑھ کے لوگوں کو ریاست کے یوم تاسیس پر تہہ دل سے مبارکباد۔ میری خواہش ہے کہ دور قدیم سے مختلف تہذیبوں کی مرکز یہ ریاست ترقی اور خوشحالی کی راہ پر آگے بڑھتی رہے۔‘‘
۔۔۔۔۔۔۔۔۔۔۔۔۔۔۔۔۔
م ن ۔ اس۔ ت ح ۔
U – 6860
(
نیتی آیوگ
پبلک سیکٹر بینکوں کی نجکاری سےمتعلق میڈیا رپورٹس کی تردید
پبلک سیکٹر کے بینکوں کی نجکاری سے متعلق نیتی آیوگ کی طرف سے شیئر کی گئی فہرست کے حوالے سے میڈیا میں ایک فرضی پیغام گردش کر رہا ہے۔اس سلسلے میں اطلاع دی جاتی ہے کہ ایسی کوئی فہرست جس کا ذکر کیا گیا نیتی آیوگ کی طرف سے کسی بھی شکل میں شیئر نہیں کی گئی ہے۔
وزارت دفاع
مالدیپ کی عزت مآب وزیر دفاع ماریہ دیدی کی دعوت پر عزت مآب بھارتی وزیر دفاع جناب راج ناتھ سنگھ کے مالدیپ کے دورے پر ایک مشترکہ پریس اعلامیہ
ہندوستان کے عزت مآب وزیر دفاع جناب راج ناتھ سنگھ یکم مئی 2023 کو مالدیپ کی اپنی ہم منصب وزیر دفاع محترمہ ماریہ دیدی کی دعوت پر مالے پہنچے۔
- اپنے دورے کے دوران عزت مآب جناب راجناتھ سنگھ اور محترمہ ماریہ دیدی نے دفاعی تعاون کو بڑھانے اور ہندوستان اور مالدیپ کے درمیان دیرینہ شراکت داری کو مضبوط بنانے کے لیے دو طرفہ بات چیت کی۔ انہوں نے باہمی تشویش کے وسیع علاقائی اور عالمی سلامتی کے امور پر تبادلہ خیال کیا اور دفاع اور سلامتی کے شعبوں میں اپنے تعاون کو مزید گہرا کرنے پر اتفاق کیا۔
- دونوں وزراء نے خطے میں امن، استحکام اور سلامتی کو برقرار رکھنے کی اہمیت کا اعادہ کیا اور مشترکہ سیکورٹی چیلنجوں سے نمٹنے کے لیے مل کر کام کرنے کی ضرورت کو تسلیم کیا۔ انہوں نے بین الاقوامی قانون اور قواعد پر مبنی بین الاقوامی نظم کے احترام کی اہمیت پر زور دیا اور ان اصولوں کو برقرار رکھنے کے لیے اپنے عزم کا اظہار کیا۔
- وزراء نے دونوں ہمسایہ ممالک کے درمیان جاری دفاعی تعاون میں ہونے والی پیش رفت کا خیرمقدم کیا، جس میں مشترکہ مشقیں اور فوجی حکام کے دوروں کے تبادلے شامل ہیں۔ انہوں نے انسداد دہشت گردی، قدرتی آفات کے انتظامیہ ، سائبر سکیورٹی اور میری ٹائم سکیورٹی جیسے شعبوں میں بہترین طریقوں اور مہارت کے اشتراک کی اہمیت پر بھی تبادلہ خیال کیا۔
- وزراء نے دفاعی تجارت، صلاحیت سازی اور مشترکہ مشقوں کے شعبوں سمیت تعاون کے لیے نئے راستے دریافت کرنے پر اتفاق کیا۔ انہوں نے دونوں ممالک کی مسلح افواج کے درمیان عوام سے عوام کے رابطوں اور تبادلوں کو فروغ دینے کی ضرورت پر بھی تبادلہ خیال کیا۔
- دورے کے دوران عزت مآب وزیر جناب راج ناتھ سنگھ نے مالدیپ کے صدر محترم ابراہیم محمد صالح سے ایک خیر سگالی ملاقات کی اور وزیر خارجہ جناب عبداللہ شاہد سےبھی ملاقات کی۔
- اس کے علاوہ ، وزیر دفاع راج ناتھ سنگھ اوران کی ہم منصب محترمہ دیدی نے مالدیپ کے صدر عزت مآب صالح کی موجودگی میں ہوراوی کے متبادل جہاز کے کمیشننگ کی تقریب میں شرکت کی۔ بھارت کے عزت مآب وزیر اعظم نریندر مودی نے صدر صالح کے حالیہ بھارتی دورہ کے دوران پرانے جہاز ہوراوی کے لیے متبادل جہاز کی فراہمی کا اعلان کیا تھا۔
- وزیردفاع راج ناتھ سنگھ نے ایم این ڈی ایف کو ایک اضافی لینڈنگ کرافٹ بھی بطور تحفہ پیش کیا۔ ان جہازوں کو حوالے کرنا خطے میں سب کے لیے سلامتی اور ترقی کے ہندوستان کے وژن  کے مطابق ہے جو ایک محفوظ، خوشحال اور مستحکم بحر ہند خطے کے لیے دوستوں اور شراکت داروں کے ساتھ مل کر کام کرنا اور مشترکہ طور پر ان کی صلاحیتوں کو فروغ دینا چاہتا ہے۔
- اس دورے میں ایم این ڈی ایف کوسٹ گارڈ 'ایکتھا ہاربر' کا سنگ بنیاد عزت مآب وزیر دفاع جناب سنگھ اور محترمہ دیدی نے رکھا۔ کوسٹ گارڈ ہاربر کی ترقی اور سیفاوارو میں مرمت کی سہولت ہندوستان کے سب سے بڑے امدادی منصوبوں میں سے ایک ہے۔
- اپنی روانگی سے قبل، عزت مآب وزیر جناب راجناتھ سنگھ نے دورہ کے دوران ان کی اور ان کے وفد کی مالدیپ کی ہم منصب عزت مآب محترمہ ماریہ دیدی کی گرمجوشی اور خوشگوار مہمان نوازی کے لیے ان کی ستائش کی۔
- دونوں فریقوں نے اپنے ملکوں کے درمیان شراکت داری کو مزید مضبوط بنانے کے عزم کا اعادہ کیا اور مشترکہ جذبات کا اظہار کیا کہ وہ مستقبل میں بات چیت اور تعاون کو جاری رکھنے کے خواہاں ہیں۔
- اس دورے نے اپنے اپنے ممالک اور خطے کی سلامتی اور خوشحالی کو بڑھانے کے لیے دونوں دوست پڑوسیوں کے عزم کو پھر سے دہرایا۔
وزارات ثقافت
صدر جمہوریہ ہند 18 فروری ، 2019 کو قومی راجدھانی میں ثقافتی ہم آہنگی ایوارڈ تقسیم کریں گے
نئی دلّی ، 15 فروری ؍صدر جمہوریہ ہند 18 فروری ، 2019 کو پرواسی بھارتیہ کیندر ، نئی دلّی میں جناب راج کمار سنگھ جیت سنگھ  اور جناب رام سوتر وانجی کو بالترتیب 2014-15 اور 2016 کے لئے ٹیگور ثقافتی ہم آہنگی بوارڈ عطا کریں گے ۔
ٹیگور ایوارڈ برائے ثقافتی ہم آہنگی حکومت ہند نے2012 میں گورو دیو رابندر ناتھ ٹیگور کی انسانیت کے لئے ا ن کے تعاون کے تئیں ان کی تصنیفات اور ان کے افکات کے اعتراف کے طور پر ان کی 150 سالہ یوم پیدائش کے موقع پر ثقافتی ہم آہنگی کی اقدار کو فروغ دینے کی غرض سے شروع کیا گیا تھا ۔
یہ ایوارڈ سالانہ تقسیم کئے جاتے ہیں اور یہ ایک کروڑ روپئے  ، ایک سپاس نامہ ، ایک پلیک کے ساتھ ساتھ روایتی دستکاری ؍ ہتھ کرگھہ سے بنی مصنوعات پر مشتمل ہے ۔ یہ ایوارڈ مذکورہ سال میں جیوری کے ذریعہ طے کئے گئے دو افراد ؍ اداروں کے درمیان مساوی طور پر تقسیم کیا جا سکتا ہے ۔
ٹیگور ایوارڈ کی جیوری کے عمل کے کوڈ کے چیپٹر vii کے پیرا 2 کے مطابق وزیر اعظم ہند اس جیوری کے چیئر مین  اور بھارت کے چیف جسٹس اس کے ممبر ہوں گے ۔ لوک سبھا میں تسلیم شدہ اپوزیشن کے رہنما اور اگر اپوزیشن لیڈر کے نہ ہونے کی صورت میں سب سے بڑی واحد اپوزیشن کے ہاؤس میں لیڈر اس کے ممبر  ہوتے ہیں ۔ نامور شخص اس کے نامزد ممبر ہوتے ہیں ۔
(U . 1011
زراعت اور کاشتکاروں کی فلاح و بہبود کی وزارت
زراعت میں خواتین کی تربیت
حکومت ہند نے زراعت میں خواتین کی دشواریوں اور ان کو درپیش مسائل کو حل کرنے کے لیے، ہندوستانی زرعی تحقیقاتی کونسل، نئی دہلی کے تحت بھونیشور، اوڈیشہ میں پہلے ہی ایک ادارہ ، آئی سی اے آر-سنٹرل انسٹی ٹیوٹ فار ویمن ان ایگریکلچر قائم کر دیا ہے ۔ یہ ادارہ زراعت میں خواتین کے بارے میں اور زراعت میں صنفیمسائل کی نشاندہی کرنے کے لیے تحقیق کرتا ہے اور اس کو حل کرنے کے لیے مشورہ فراہم کرتا ہے۔
سال 2015-20 کے دوران آئی سی اے آر-سی آئی ڈبلیو اے اور آل انڈیا کوآرڈینیٹڈ ریسرچ  کے ذریعہ 31,626 زرعی خواتین کا احاطہ کرتے ہوئے کاشتکار خواتین کے لیے 704 صلاحیت سازی پروگرام منعقد کیے گئے۔
حکومت نے ٹکنالوجی کی تشخیص اور مظاہرے اور صلاحیت سازی کے لیے ملک میں 722 کرشی وگیان کیندر  قائم کیے ہیں۔ ان کی سرگرمیوں کے ایک حصے کے طور پر، کے وی کے زراعت اور وابستہ شعبوں کے مختلف پہلوؤں پر خواتین کاشتکاروں سمیت کسانوں کو تربیت فراہم کرتے ہیں۔ کے وی کے مختلف موضوعات پر خواتین کاشتکاروں کے لیے مخصوص تربیتی پروگراموں کا اہتمام بھی کرتے ہیں جیسے کچن باغبانی اور تغذیہ باغبانی کے ذریعہ گھریلوکھانے کی حفاظت؛ کم/ کم سے کم لاگت والی غذا کا ڈیزائن اور ترقی؛ اعلیٰ غذائیت مؤثر خوراک کی ڈیزائن اور ترقی؛ پراسیسنگ کے دوران غذائیت کے نقصان کو کم سے کم کرنا؛ پراسیسنگ اور کھانا پکانا؛ ایس ایچ جی کے ذریعے صنفی مین اسٹریمنگ؛ ذخیرہ اندوزی کے نقصان کو کم سے کم کرنے کی تکنیک؛ قدر افزائی؛ خواتین کو با اختیار بنانا؛ مقام مخصوص مشکلات میں کمی کی ٹکنالوجی؛ دیہی دستکاری؛ اور خواتین اور بچوں کی دیکھ بھال۔
گذشتہ سال کے دوران، 1.23 لاکھ خواتین کی شرکت کے ساتھ کے وی کے کی طرف سے 5358 خواتین کے لیے مخصوص تربیت کا اہتمام کیا گیا تھا۔ اس کے علاوہ مرد کسانوں کے ساتھ 5.50 خواتین کاشتکاروں نے 57757 تربیتی پروگراموں میں بھی حصہ لیا۔
دیہی ترقی کی وزارت کی دین دیال انتیودیا یوجنا-نیشنل رورل لائولیہڈ مشن  کے تحت، 735 ریاستی سطح کے ریسور پرسن کے ذریعہ زراعتی سرگرمیوں کے لیے تقریباً 58,295 کرشی سکھی کو تربیت فراہم کی گئی۔
یہ معلومات آج زراعت اور کاشتکاروں کی بہبود کے مرکزی وزیر شری نریندر سنگھ تومر نے لوک سبھا میں ایک تحریری جواب میں فراہم کیں۔
ماحولیات، جنگلات اور موسمیاتی تبدیلی کی وزارت
عالمی یوم ماحولیات سے متعلق ورچول تقریبات، شہری جنگل پر توجہ مرکوز
نئی دہلی، 4/مئی 2020 ۔ عالمی یوم ماحولیات  ہر سال 5 جون کو منایا جاتا ہے۔ ماحولیات، جنگلات اور آب و ہوا کی تبدیلی کی وزارت عالمی یوم ماحولیات مناتی ہے، جس میں یو این ای پی کے ذریعے اعلان کردہ موضوع پر توجہ مرکوز ہوتی ہے اور اس سے متعلق متعدد تقریبات منعقد کرتی ہے۔ اس سال کا موضوع ’حیاتیاتی تنوع‘ ہے۔ کووڈ-19 کی وبا کے سبب موجودہ صورت حال کے پیش نظر وزارت اس سال کے موضوع پر عالمی یوم ماحولیات سے متعلق ورچول تقریبات کا انعقاد کرے گی، جس میں نگر وَن  کے اوپر توجہ مرکوز ہوگی۔ ماحولیات، جنگلات اور آب و ہوا کی تبدیلی کے مرکزی وزیر جناب پرکاش جاوڈیکر اس موقع پر مہمان خصوصی کی حیثیت سے موجود ہوں۔ یہ پروگرام 5 جون کو صبح 9 بجے سے https://www.youtube.com/watch?v=IzMQuhmheoo پر لائیو دستیاب ہوگا۔
ہندوستان میں اگرچہ زمین کم ہے اور انسانوں و مویشیوں کی آبادی زیادہ ہے، تاہم یہاں تقریباً 8 فیصد حیاتیاتی تنوع پایا جاتا ہے۔ ملک حیاتیاتی تنوع کے نقطہ نظر سے خوش حال ہے، یہاں حیوانات و نباتات کی متعدد انواع پائی جاتی ہیں اور 35 عالمی حیاتیاتی تنوع سے متعلق ہاٹ اسپاٹس میں سے 4 یہاں پائے جاتے ہیں، جن میں کئی انواع ایسی ہیں جو اسی جگہ سے مخصوص ہیں۔ روایتی طور پر یہ خیال کیا جاتا تھا کہ حیاتیاتی تنوع کے تحفظ کا کام دور دراز میں واقع جنگلاتی علاقوں تک ہی محدود ہے، لیکن بڑھتی ہوئی شہرکاری کی وجہ سے یہ ضرورت آن پڑی ہے کہ شہری علاقوں میں بھی حیاتیاتی تنوع کا تحفظ کیا جائے۔ ماحولیات، جنگلات اور آب و ہوا کی تبدیلی کی وزارت نے 200 کارپوریشنوں اور شہروں میں شہری جنگلات کی تخلیق کے لئے ایک اسکیم ازسرنو شروع کی، کیونکہ سبھی شہروں میں باغ ہیں لیکن جنگل نہیں۔ شہری جنگل ان شہروں کی ہوا سے متعلق صلاحیت کی تخلیق اور اضافے میں مدد کریں گے۔
پونے شہر میں 40 ایکڑ کی جنگلاتی زمین پر ایک جنگل تیار کیا گیا ہے۔ یہاں 65000 سے زیادہ پیڑ اور 5 تالاب ہیں، جبکہ 2 واچ ٹاور بھی قائم کئے گئے ہیں، جن میں سے کئی پیڑ 25-30 فٹ لمبے ہیں۔ اس سال مزید پیڑ لگائے جائیں گے۔ آج یہ جنگل حیاتیاتی تنوع کے اعتبار سے مالامال ہے، کیونکہ اس میں 23 نباتاتی انواع، 29 چرند و پرند کی انواع، تتریوں کی 15 انواع، کچھوؤں کی 10 انواع اور مملس کی 3 انواع ہیں۔ شہری جنگلاتی پروجیکٹ نہ صرف ماحولیاتی توازن کو برقرار رکھنے میں مدد کررہے ہیں، بلکہ پونے کے باشندوں کو ایک اچھا ٹہلنے پھرنے کا راستہ اور صبح و شام سیر کرنے والوں کے لئے ایک جگہ بھی فراہم کررہا ہے۔ وجرے اَربن فاریسٹ اب ملک کے دیگر حصوں کے لئے ایک رول ماڈل ہے۔
اس تقریب میں ماحولیات کے وزیر مملکت جناب بابل سپریو، حکومت مہاراشٹر کے وزیر  جناب سنجے راٹھے، وزارت ماحولیات کے نئے سکریٹری جناب آر پی گپتا، ڈی جی جنگلات اور اسپیشل سکریٹری، وزارت ماحولیات جناب سنجے کمار، یونائٹیڈ نیشن کنوینشن ٹو کمبیٹ ڈیزرٹی فکیشن  کے ایگزیکٹیو ڈائریکٹر جناب ابراہیم تھیاوانڈ، یونائٹیڈ نیشن انوائرمنٹ پروگرام  کے ایگزیکٹیو ڈائریکٹر محترمہ اینگر اینڈرسن بھی شرکت کریں گے۔ معززین اس تقریب میں ورچول طریقہ کار سے شرکت کریں گے، جسے https://www.youtube.com/watch?v=IzMQuhmheoo لنک پر لائیو کیا جائے گا۔
پیٹرولیم اور قدرتی گیس کی وزارت
وزیراعظم نے سوچھتا کو ایک جن آندولن بنا دیا ہے،پٹرولیم کے وزیر دھرمیندر پردھان
نئی دہلی،14/دسمبر 2020، پٹرولیم اور قدرتی گیس، نیز فولاد کے وزیر جناب دھرمیندر پردھان نے آج کہا ہے کہ وزیراعظم جناب نریندر مودی نے سوچھتا کو ایک جن آندولن یا عوامی تحریک بنادیا ہے، جس میں معاشرے کے شہری سے لے کر دیہی علاقوں تک کے تمام تر لوگ وسیع پیمانے پر شریک ہورہے ہیں۔ موصوف پٹرولیم صنعت میں سوچھتا پکھواڑہ کے لیے منعقدہ انعامات تقسیم کی تقریب میں اظہار خیال کررہے تھے۔ انہوں نے یہ بھی کہا کہ پٹرولیم کی صنعت، اس جن آندولن میں اپنا تعاون دیتی رہی ہے، اس کی رفتار کو تقویت بخشنے کے لیے کام کرتی رہی ہے۔ ساتھ ہی ساتھ اسے مزید تیز تر کرنے کے لیے وزارت نے اپیل بھی کی ہے اور ساتھ ہی ساتھ اس کاز کے تئیں از سرنو وقف ہونے پر بھی زور دیا ہے۔
اب جب کہ بھارت 2022 میں آزادی کے 75 برس مکمل کرنے کے قریب ہے، ہمیں سوچھ بھارت کے خواب کو ہر حال میں شرمندہ تعبیر کرنا چاہیے۔ وزیر موصوف نے نجی شعبے کی تیل اور گیس کمپنیوں کو سوچھ بھارت ابھیان میں زیادہ سے زیادہ شریک ہونے کی تلقین کی اور تجویز پیش کی کہ سرکاری دائرہ کار کی صنعتوں کو جدید ترین نوعیت اور سہولت کے حامل بیت الخلا کی سہولتیں، زیارت گاہوں اور ملک کے ایسے مقامات پر تعمیر کرنی چاہئیں ،جہاں بڑے پیمانے پر سیاح آتے ہیں۔ انہوں نے سوچھتا پکھواڑہ اور سوچھتا ہی سیوا مہمات کے تحت تیل اور گیس کی سرکاری دائرہ کار کی کمپنیوں کو ایوارڈ تفویض کیے۔
جناب پردھان نے سوچھتا ہی سیوا 2019 کے فاتحین کو مبارک باد پیش کی۔ ساتھ ہی ساتھ سوچھتا پکھواڑہ کے ایوارڈ پانے والوں کو بھی ستائش سے نوازہ اور کہا کہ انہوں نے فضلہ انتظام سمیت صفائی ستھرائی کے مختلف پہلوؤں کے تئیں بیداری میں اضافہ کیا ہے اور ساتھ ہی ساتھ ایک مرتبہ استعمال کے بعد پھینک دی جانے والی پلاسٹک کے رواج کو بھی ختم کرنے کے لیے کام کیا ہے۔
درج ذیل سوچھتا پکھواڑہ ایوارڈ تقسیم کیے گیے۔ اول انعام آئی او سی ایل، دوئم انعام بی پی سی ایل، سوئم انعام او این جی سی۔ خصوصی ایوارڈ، ایچ پی سی ایل سوچھتا ہی سیوا: اول۔ ایچ پی سی ایل دوئم۔ بی پی سی ایل، سوئم آئی او سی ایل۔
۔۔۔۔۔۔۔۔۔۔۔
U-8072
م ن۔ ت ع۔

(Visitor Counter : 98
وزیراعظم کا دفتر
وزیراعظم نے انویسٹ انڈیا کو مبارکباددی
نئی دہلی، 08 دسمبر 2020: وزیراعظم جناب نریندر مودی نے ، انویسٹ انڈیا کو ،اقوام متحدہ سرمایہ کاری پرموشن ایوارڈ 2020 ،جیتنے کے لئے مبارکباد دی ہے ۔یہ ایوارڈ، یواین سی ٹی اے ڈی کے ذریعہ دیا گیاہے۔
وزیراعظم نے کہا کہ ’’ انویسٹ انڈیا کو ، یواین سی ٹی اے ڈی کے ذریعہ دئے گئے ،اقوام متحدہ سرمایہ کاری پرموشن ایوارڈ 2020 ،جیتنے کے لئے بہت مبارکباد ۔یہ اس بات کا ثبوت ہے کہ ہماری سرکار، ہندوستان کو دنیا کی ترجیحی سرمایہ کاری کی منزل بنانے اور کاروبار کرنے میں سہولت کو فروغ دینے پر توجہ مرکوز کررہی ہے۔‘‘
نائب صدر جمہوریہ ہند کا سکریٹریٹ
نائب صدر جمہوریہ نے جنم اشٹمی کے موقع پر قوم کو مبارکباد پیش کی
نائب صدر جمہوریہ جناب جگدیپ دھنکر نے جنم اشٹمی کے موقع پر عوام کو مبارکباد پیش کی ہے۔ ان کے پیغام کا مکمل متن درج ذیل ہے-
’’جنم اشٹمی کے مبارک موقع پر میں اپنے اہل وطن کو تہہ دل سے مبارکباد اور نیک خواہشات پیش کرتا ہوں۔
بھگوان کرشن کی پیدائش کے جشن کے طور پر، عقیدت مندوں کے لیے جنم اشٹمی کی روحانی اہمیت بہت زیادہ ہے۔ یہ تیوہار ’ادھرم‘  پر ’دھرم‘  کی جیت کے ہمارے یقین کو ازسر نو مضبوطی فراہم کرتا ہے۔
شری کرشن پاک محبت، اعلیٰ خوبصورتی اور ابدی خوشی  کا مظہر ہیں۔ بھگود گیتا میں ان کی لازوال تعلیمات انسانیت کے لیے ترغیب کا ایک زبردست وسیلہ ہیں۔
خدا کرے کہ جنم اشٹمی کا یہ تیوہار ہماری زندگیوں میں امن، ہم آہنگی اور خوشیاں لے کر آئے۔‘‘
نوجوانوں کے امور اور کھیل کود کی وزارت
بھوبنیشور میں پہلے کھیلو انڈیا یونیورسٹی گیمس کا افتتاح وزیراعظم مودی کریں گے
نئی دہلی،21؍فروری،پہلے کھیلو انڈیا یونیورسٹی گیمس کا آغاز 22 فروری 2020 کو اڈیشہ کے کٹک میں جواہر لال نہرو انڈور اسٹیڈیم میں ایک بڑی رنگا رنگ تقریب کے ساتھ ہو گا۔ وزیراعظم جناب نریندر مودی ویڈیو کانفرنسنگ کے ذریعے کثیر زمرے والے کھیل کود کا آغاز کریں گے۔ اس تقریب میں کئی اہم شخصیات اور کھلاڑیوں کے علاوہ اڈیشہ کے وزیراعلی ٰ جناب نوین پٹنائک اور نوجوانوں کے امور اور کھیل کود کے وزیر مملکت  جناب کرن رجیجو شرکت کریں گے۔
ملک بھر کے 159 یونیورسٹی کے تقریبا 3400 کھلاڑی 6 ٹیموں کے رگبی مقابلے سمیت 17 کھیلوں میں شرکت کریں گے۔ کھلاڑی کھیلو انڈیا یونیورسٹی گیمس میں نہ صرف اپنے اداروں کے لئے ریکارڈ بنانے بلکہ اپنے لئے بھی ریکارڈ بنانے کے منتظر ہیں۔
آنے والے وقت میں یہ ملک میں کھیلوں کے ایک ایسے اہم مقابلے بن جائیں گے جس میں شرکت کرکے تمام طلباء کھلاڑی اپنے اپنے زمرے میں اونچائی حاصل کرنے کے بھرپور کوشش کریں گے۔ کھیلو انڈیا یونیورسٹی گیمس کو بھارت کے نوجوانوں کو کھیل کود اور تعلیم میں توازن قائم کرنے میں مدد کے مقصد سے انہیں ایسے مقابلے بنانا ہے جس میں نوجوان شرکت کی خواہش کریں۔
میزبان یونیورسٹی ’کے آئی آئی ٹی ‘ کی طالب علم اور ممتاز ریسر دوتی چند ان مقابلوں میں شرکت کے لئے پرجوش ہیں۔ ان کا کہنا ہے کہ میں اپنی عالمی درجہ بندی کے بل بوتے پر کوئی گریڈ حاصل کرسکتی ہوں  لیکن حقیقت میں میں اہلیت کے معیار حاصل کرکے اولمپک کھیلوں میں شرکت کرنے کی خواہش مند ہوں۔ اپنی درجہ بندی کو بہتر بنانے کے لئے مجھے کچھ معیاری مقابلوں میں شرکت کی ضرورت ہے اور کسی نہ کسی وجہ سے یہ نہیں ہوپایا ہے۔
کئی دیگر با صلاحیت کھلاڑی بھی ان میں حصہ لیں گے جن میں مینگلور یونیورسٹی کے تین کود کے ماہر کھلاڑی جے شاہ ، طویل دوری تک فاصلہ طے کرنے والے کھلاڑی نریندر پرتاپ سنگھ، پونے یونیورسٹی کے طویل فاصلے کی دوڑ لگانے والے کھلاڑی کومل جگدلے، آچاریہ ناگ ارجن یونیورسٹی کی ریسر یر راجی جیوتی ٹریک اینڈ فیلڈ کھیل میں مقابلہ آرائی کرسکتی ہیں۔
ملک کے کچھ بہترین تیر اندازوں میں شامل کومولیکا باری ، سنگم پریت بسلا، مسکان کیراری ، ساکشی ٹوٹے وغیرہ بھی ان مقابلوں میں شرکت کریں گے۔ دہلی یونیورسٹی کے ایک تیر انداز نے کہا ہے کہ ہمارے لئے مقابلے کے بہت زیادہ مواقع موجود نہیں ہیں اور اس لئے ہم عزت افزائی کے لئے سب سے بہترین کارکردگی کو حاصل کرسکیں گے۔ انہوں نے اس بات کی طرف بھی اشارہ کیا کہ ملک کے بہترین کھلاڑی اور خواتین کھلاڑی کھیلوں کو اپنے لئے ایک بڑا موقع سمجھیں گے۔
پنجاب یونیورسٹی  اور گورو نانک دیو یونیورسٹی  کے بل لترتیب 191 اور 183 کھلاڑیوں کا دستہ سب سے بڑا ہو گا۔ ان کی تعداد سے دونوں یونیورسٹیوں کے درمیان پچھلے سال ہوئے سب بڑے مقابلوں کی عکاسی ہوتی ہے۔ ان کی تعداد سے پچھلے سال دونوں یونیورسٹیوں کے درمیان زبردست مقابلہ آرائی کی عکاسی ہوتی ہے، جس میں پنجاب یونیورسٹی نے اگست 2019 میں 13 سال بعد گراں قدر مولانا ابوالکلام آزاد ٹرافی جیتی تھی۔ اس دوران مہا رشی دیانند یونیورسٹی  ایک ایسی یونیورسٹی ہے جس کے کھلاڑیوں کی تعداد 150 سے تجاوز کر گئی ہے۔ پنجاب یونیورسٹی  اور کروک چھیتر یونیورسٹی کی کے 100 سے زیادہ کھلاڑیوں کی پانچ ٹیمیں مقابلہ آرائی کے لئے تیار ہیں۔ اس کے علاوہ 30 ادارے ان کھیلوں میں شرکت کریں گے۔
ان کھیل کود میں 17 کھیل یعنی تیر اندازی ، ایتھلیٹکس ، مکے بازی ، شمشیر زنی، جو ڈو ، تیر اکی ، ویٹ لفٹنگ ، کشتی ، بیڈ منٹن ، باسکٹ بال ، فٹ بال، ہاکی ، ٹینس، ٹیبل ٹینس، والی بال، رگبی اور کبڈی شامل ہیں۔
۔۔۔۔۔۔۔۔۔۔۔۔۔۔۔۔۔۔
۰۰۰۰۰۰۰۰

U-869
(Visitor Counter : 90
اسٹیل کی وزارت
جناب پھگن سنگھ کلستے نے بالاگھاٹ کان کا دورہ کیا اور ایم او آئی ایل کی کارکردگی کا جائزہ لیا
نئی دہلی،24جنوری ،2022
اسٹیل اور دیہی ترقی کے وزیر مملکت جناب پھگن سنگھ کلستے نے کل بالا گھاٹ میں اسٹیل کی وزارت کے تحت ایک شیڈیول ‘اے’ سی پی ایس ای ،مینگنیز اور  لیمیٹیڈ  کی کارکردگی کا جائزہ لیا اور اس کے مستقبل کے منصوبوں پر بھی غور و خوض کیا۔انہوں نے خاص طورپر وبائی حالات کے دوران کمپنی کی پیش رفت پر اطمینان کا اظہا رکیا اور بھارت کی گھریلو ضرورتوں کو پورا کرنے کی سمت میں انہوں نے کمپنی ترقی پذیر پیش رفت کا مشورہ دیا۔
ایم او آئی ایل کی بالاگھاٹ کان میں جناب کلستے کے ہمراہ آیوش محکمے کے ریاستی وزیر جناب رام کشور کانورے اور بالاگھاٹ کے قانون ساز جناب دل سنگھ بسن بھی تھے۔ایم او آئی ایل کے سی ایم ڈی جناب ایم پی چودھری نے ان کا خیر مقدم کیا۔جناب کانورے اور جناب بسن نے کووڈ 19رہنما خطوط کی وجہ سے دو مہینے تک کام نہ کر پانے کے باوجود کمپنی کی کارکردگی کی ستائش کی اور اس بات کا بھی ذکر کیا کہ ایم او آئی ایل نے بقیہ سہ ماہی میں اپنے پروڈکشن کو نقصان پہنچنے کو بھی یقینی بنایا ہے۔انہوں نے کمپنی کے عملے اور کارکنوں کی مہیا سہولیات کا بھی جائزہ لیا اورانہیں نئی اجرت کے معاہدے کے کامیاب نفاذ کے بعد ایم او آئی ایل کے اہلکاروں میں خوشی کی لہر دیکھ کر خوشی ہوئی ۔
جناب کلستے نے زیر زمین کان کا ایک دورہ کیا اور بالاگھاٹ کے فیرو مینگنیز پلانٹ کا خاص طورپر جائزہ لیا۔ جناب کانورے نےایم او آئی ایل کی ترقی میں اضافی تعاون کرنے والے نئے پلانٹ کے قیام کےلئے ریاستی حکومت کی حمایت کے لئے شکریہ کا اظہار کیا۔
ش ح ۔ا م۔
U:682
(Visitor Counter : 117
وزیراعظم کا دفتر
وزیر اعظم نے ایشیائی کھیلوں میں بھارتی مردوں اور خواتین کی فٹ بال ٹیموں کی شرکت پر خوشی کا اظہار کیا
وزیراعظم جناب نریندر مودی نے آئندہ ایشیائی کھیلوں 2023 میں بھارتی مردوں اور خواتین کی فٹ بال ٹیموں کی شرکت پر مسرت کا اظہار کیا ہے۔ وزارت کھیل نے چین کے ہانگژو میں ایشیائی کھیل 2023 میں شرکت کے لیے بھارتی فٹ بال ٹیموں کو چھوٹ دی ہے۔
آل انڈیا فٹ بال فیڈریشن کے صدر جناب کلیان چوبے کے ٹوئٹ کا جواب دیتے ہوئے وزیر اعظم نے کہا۔
"بھارت بھر میں فٹ بال کے شائقین کے لیے بڑی خبر! اس سے اس کھیل میں آنے والے ٹیلنٹ کی حوصلہ افزائی بھی ہوگی۔
وزارت خزانہ
نیلامی برائے فروخت  نئے جی او آئی ایس جی آر بی 2028،نئے جی او آئی ایس جی آر بی 2033
حکومت ہند نے  یکساں قیمت کا طریقہ استعمال کرتے ہوئے پیداوار پر مبنی نیلامی کے ذریعے 4,000 کروڑ روپے کی مشتہرکردہ رقم کے لئے نئے جی او آئی ایس جی آر بی 2028 اور  یکساں قیمت کے طریقہ کار کو استعمال کرتے ہوئے پیداوار پر مبنی نیلامی کے ذریعے4,000 کروڑروپے  کی مشتہر کردہ رقم کے لیے نئے جی او آئی ایس جی آر بی آر 2033 کی فروخت  کا اعلان کیا ہے۔حکومت ہند کے پاس مذکورہ بالا ہر سیکیورٹی کے مقابل 2,000 کروڑ روپے تک کی اضافی رکنیت برقرار رکھنے کا اختیار ہوگا۔ نیلامی 25 جنوری 2023  کو ریزرو بینک آف انڈیا، ممبئی آفس، فورٹ، ممبئی کے ذریعہ کی جائے گی۔
سرکاری سیکیورٹیز کی نیلامی میں غیر مسابقتی بولی کی سہولت کی اسکیم کے مطابق سیکیورٹیز کی فروخت کی مشتہر کردہ رقم کا 5فیصد تک اہل افراد اور اداروں کو الاٹ کیا جائے گا۔
نیلامی کے لیے مسابقتی اور غیر مسابقتی دونوں بولیاں 25 جنوری 2023 کو ریزرو بینک آف انڈیا کور بینکنگ سولوشن  سسٹم پر الیکٹرانک فارمیٹ میں جمع کرائی جائیں۔ غیر مسابقتی بولیاں صبح ساڑھے دس بجے اور گیارہ بجے کے درمیان جب کہ مسابقتی بولیاں صبح 10.30 سے 11.30 بجے کے درمیان جمع کرائی جائیں۔
نیلامی کے نتائج کا اعلان 25 جنوری 2023  کو کیا جائے گا اور کامیاب بولی دہندگان کو ادائیگی 27 جنوری 2023  کو ہوگی۔
‘جب جاری کیا گیا’ تجارت کے لئے سیکیوریٹیز ، مرکزی حکومت کی سیکیوریٹیز میں جب جاری کئے گئے لین دین پر رہنما خطوط کے مطابق اہل قرار دی جائے گی جسے وقتا فوقتا کی جانے والی ترمیم کے مطابق ریزرو بینک آف انڈیا کی طرف سے سرکلر نمبر آر بی آئی25/2019-2018 مورخہ 24 جولائی 2018 کے ذریعہ جاری کیا گیا۔
قانون اور انصاف کی وزارت
مرکزی کابینہ نے انتخابات کے بندوبست اور انتظام کے شعبے میں باہمی اشتراک و تعاون کے لئے الیکشن کمیشن آف انڈیا اور الیکشن کمیشن آف مالدیپ کے درمیان مفاہمت نامے کو منظوری دی
نئی دہلی،04؍دسمبر:وزیر اعظم جناب نریندر مودی کی صدارت میں مرکزی کابینہ نے انتخابات کے بندوبست اور انتظام کے شعبے میں باہمی اشتراک وتعاون کے لیے الیکشن کمیشن آف انڈیا اور الیکشن کمیشن آف مالدیپ کے درمیان مفاہمت نامے کی تجویز کو اپنی منظوری دی ہے۔ اس مفاہمت نامے کے تحت انتخابی طریقہ کار کے انتظام وانصرام اور تکنیکی ترقی کے شعبے میں معلومات اور تجربات کے باہمی تبادلے ، اطلاعات کے تبادلے میں آپسی تعاون، ادارہ جاتی استحکام لانا اور صلاحیت سازی و عملے کی تربیت میں تعاون فراہم کرنااور مسلسل مشاورت کے انعقاد جیسے امور شامل ہیں۔
دونوں ملکوں کے درمیان اس مجوزہ مفاہمت نامےسے دوطرفہ اشتراک و تعاون کو فروغ حاصل ہوگا، جس کا مقصد الیکشن کمیشن آف مالدیپ کے لئے تکنیکی امداد؍صلاحیت میں تعاون فراہم کرنا ہے۔علاوہ ازیں اس کا مقصددونوں ملکوں کے درمیان انتخابات کے بندوبست اور انتظام کے شعبے میں باہمی اشتراک و تعاون کو مزیدمستحکم کرنا ہے۔
وزارت دفاع
بحریہ سے ہٹایا گیا کھکری 26 جنوری ، 2022 ء کو دیو انتظامیہ کے حوالے کیا جائے گا
نئی دلّی ،25 جنوری / آئی این ایس کھکری ، جو بھارتی بحریہ کے کھکری کے کلاس کا بحری جنگی جہاز ہے ، جو ملک میں تیار کردہ سطح سے سطح تک مار کرنے والے میزائل سے لیس ہے اور جسے مغربی اور مشرقی دونوں بیڑوں میں شامل رہنے کی انفرادیت حاصل ہے ، 26 جنوری ، 2022 ء کو دیو کے انتظامیہ کے حوالے کیا جائے گا ۔
میزاگون ڈوک شپ بلڈرس کے ذریعے تیار کردہ ، اس جہاز کو 23 اگست ، 1989 ء کو ممبئی میں شری چندر پن میں ، جو اُس وقت تک وزیر دفاع تھے اور آنجہانی کیپٹن مہندر ناتھ ملاّ ، ایم وی سی کی اہلیہ سدھا مُلاّ نے بحریہ میں شامل کیا تھا ۔
تقریباً 32 سال سے زیادہ عرصے تک ملک کی شاندار خدمت کرنے کے بعد ، اِس جہاز کو 23 دسمبر ، 2021 ء کو بحریہ سے ہٹا دیا گیا ہے اوراُس پر قومی پرچم کو مشرقی کمان کے کمانڈنگ اِن چیف فلیگ آفیسر وائس ایڈمیرل بسوا جیت داس گپتا ، اے وی ایس ایم ، وائی ایس ایم ، وی ایس ایم کی موجودگی میں سورج کے غروب ہونے پر جھکا دیا گیا تھا ۔
کہا جاتا ہے کہ بحری جہاز کبھی نہیں مرتا اور یہ ایک نئے اوتار میں جنم لیتا ہے ۔ حقیت میں بحریہ سے ہٹایا جانے والا یہ جہاز بحریہ کا دوسرا جہاز ہے ، جسے آئی این ایس کھکری کا نام دیا گیا ہے ۔ پہلا جہاز 1971 ء میں بھارت – پاک جنگ کے دوران دیو کے ساحل کے قریب تباہ ہو گیا تھا ۔ کیپٹن مہندر ناتھ ملاّ  کی قیادت میں جہاز کے بہادر عملے کو دیو میں کھکری میموریل میں ، اُن کی یاد گار بنا دی گئی ہے ۔
کھکری میموریل کو فروغ دینے اور جدید بنانے کے ایک حصے کے طور پر دیو انتظامیہ نے 2019 ء میں ، اِسے عوامی نمائش کے لئے تحفے میں دینے کی خاطر وزارتِ دفاع سے رجوع کیا تھا اور اب یہ دوسرے کھکری کو الوداع کہنے کا وقت ہے ۔ اس بحری جہاز کو با ضابطہ طور پر دیو انتظامیہ کے حوالے کیا جائے گا ۔ اس جہاز نے بھارتی بحریہ کے جہازوں کے ساتھ وشاکھا پٹنم سے اپنا آخری سفر شروع کیا اور 14 جنوری ، 2022 ء کو دیو پر پہنچا ہے ۔
ایسے میں ، جب کہ ملک اپنا 73 واں یوم جمہوریہ منا رہا ہے ، اس جہاز کو کھکری میموریل میں منعقد ایک تقریب میں دیو انتظامیہ کے حوالے کیا جائے گا ۔ اس جہاز کو ایک مکمل میوزیم میں بدلنے کا منصوبہ ہے ۔ اس رول میں بھی یہ جہاز ملک کے عوام کو راغب کرتا رہے گا ، جس کا نعرہ تھا ، ’ بل ، ساہس ، جوش اور دَم ، کھکری نہیں کسی سے کم ‘ ۔
۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔

U. No. 731
(Visitor Counter : 152